stanford-oval/wikipedia huggingface dataset:
ג'יי גרינברג
מאמרים נבחרים ופרקי ספרים

Greenberg, J. (1986). Theoretical models and the analyst's neutrality. Contemporary Psychoanalysis 22:87-106. Also in: S. Mitchell & L. Aron (eds.) Relational psychoanalysis: the emergence of a tradition. Hillsdale, NJ: The Analytic Press, pp. 150–152.
Greenberg, J. (1999). Analytic authority and analytic restraint. Contemporary Psychoanalysis 35:25-41.
Greenberg, J. (1999). Analytic authority and analytic restraint. Contemporary Psychoanalysis 35:25-41.
Greenberg, J. (2001). The analyst's participation: A new look. Journal of the American Psychoanalytic Association 49:359-381.
Greenberg, J. (2005). Conflict in the middle voice. Psychoanalytic Quarterly 74:105-120. Also in: A.M. Cooper (ed.) Psychoanalysis in America. Washington, D.C.: American Psychiatric Publishing, pp. 221–237, 2006. Also published as Conflicto en la voz media, Revista de la Sociedad Argentina de Psicoanalisis 14:123-137 (2010).
Greenberg, J. (2008). Choice. Journal of the American Psychoanalytic Association 56:691-707.
Greenberg, J. (2011a). Psychoanalysis in North America after Freud. In G.O. Gabbard, B.E. Litowitz & P. Williams (eds.) Textbook of Psychoanalysis. 2nd ed. pp. 19–35.
Greenberg, J. (2011b). Theories of therapeutic action and their clinical implications. In G.O. Gabbard, B.E. Litowitz & P. Williams (eds.) Textbook of Psychoanalysis. 2nd ed. pp. 269–282.
Greenberg, J. (2012). Conversations with Oedipus. Trends in Psychiatry and Psychotherapy 34(2):51-61
Greenberg, J. (2014). What daimon made you do it? Thoughts on desire in the consulting room. Rivista di Psicoanalisi 60(1):5-22.
Greenberg, J. (2015). Therapeutic action and the analyst's responsibility. Journal of the American Psychoanalytic Association 63:15-32.
ג'ון קונרדס

ג'ון קונרדס (באנגלית: John Konrads בלטבית: Jānis Konrads;‏ 21 במאי 1942 – 25 באפריל 2021) היה שחיין אוסטרלי, אלוף אולימפי, שקבע 26 שיאי עולם במשחים בסגנון חופשי, מ-200 מטר ועד 1500 מטר (כולל). יחד עם אחותו, אילזה, שאף היא שיאנית עולם בשחייה ובעלת הישגים אולימפיים, הם כונו "קונרד קידס" ("Konrad Kids").
ביוגרפיה

קונרדס נולד בריגה שבלטביה. באוגוסט 1944, במהלך מלחמת העולם השנייה היגרה משפחתו לגרמניה. בשנת 1949 ניסתה משפחתו להגר לארצות הברית, אך בשל גודלה של המשפחה שלטונות ארצות הברית סירבו לתת להם אשרה, בניגוד לאוסטרליה שהסכימה לתת להם אשרה. בתחילה הם הופנו לגור במחנה מהגרים ליד מייטלנד, שבניו סאות' ויילס ואחר כך עברו למחנה ביורנקוויניטי שבמערב ניו סאות' ויילס ששימש בעבר כבסיס של חיל האוויר המלכותי האוסטרלי. אביו לימד את הילדים לשחות, מחשש שהם יטבעו בבורות המים שבסביבה. לאחר ששהה 4 שבועות בבית חולים, בשל מחלת הפוליו בה לקה, החל קונרדס לשחות כדי לחזק את גופו ושריריו.
אביו, יניס קונרדס, עבד בסידני כרופא שיניים, ולכן הם התגוררו בפננט הילס, פרבר של סידני ולאחר מכן בבנקסטאון. אמו, אלזה קונרדס, למדה רפואת שיניים בתוכנית השלמה באוניברסיטת סידני, מאחר שלימודיה באוניברסיטת ריגה לא הוכרו, אך פרשה מהם על מנת לגדל את שלושת ילדיהם.
בשנים 1953 - 1954 התאמן קונרדס בהדרכתו של דון טלבוט, שאימן מספר אלופים אולימפיים ושיאני עולם ביניהם, יאן אובריאן, קווין ברי, בוב וינדל ועוד. בשנת 1956 זכה בתואר הראשון שלו באליפות אוסטרליה במשחה ל-440 יארד חופשי ונכלל בנבחרת אוסטרליה לאולימפיאדת מלבורן (1956) אף על פי שלא השתתף במשחקים עצמם. בכל יום, רכבו קונרדס ואחותו הצעירה, אילזה, על אופניהם לאימון בוקר ולאימון ערב, אימונים שערכו כשעתיים, לפני ואחרי הלימודים בבית הספר.
ביוגרפיה > שיאן עולם

אימונים קשים אלו נשאו פרי, ובאליפות אוסטרליה בשחייה שנערכה בסידני בינואר 1958, אחותו אילזה בהיותה רק בת 13, קבעה במשחה ל-800 מטר חופשי שיא עולם חדש, הראשון של "קונרד קידס", בתוצאה של 10:17.7 דקות, ובמשך 8 ימים קבע קונרדס, 6 שיאי עולם חדשים במשחים ל-200 מטר (2:04.8 דקות), ל-220 יארד, ל-400 מטר (4:25.9 דקות), ל-440 יארד, ל-800 מטר ול-880 יארד חופשי (9:17.7 דקות). בחודשים פברואר ומרץ אותה שנה הוא קבע עוד 8 שיאי עולם חדשים גם במשחים ל-1500 מטר (17:28.7 דקות) ול-1650 יארד חופשי. במשחקי האימפריה הבריטית וחבר העמים שנערכו בקארדיף ויילס ביולי אותה שנה, הוא זכה ב-3 מדליות זהב במשחה ל-440 יארד חופשי (4:25.9 דקות), במשחה ל-1650 יארד חופשי (17:45.4 דקות) ובמשחה שליחים 4x220 יארד חופשי (8:33.4 דקות). באליפות אוסטרליה שנערכה בשנת 1959 הוא שבר שוב 6 שיאי עולם חדשים, באותם 6 משחים ששיפר שנה קודם לכן וזכה בכל משחי החופשי (מ-110 יארד חופשי ועד 1650 יארד חופשי).
ביוגרפיה > אלוף אולימפי

באולימפיאדת רומא (1960) זכה קונרדס ב-3 מדליות, מדליית זהב ו-2 מדליות ארד. מדליית זהב במשחה ל-1500 מטר חופשי בשיא אולימפי חדש של 17:19.2 דקות, לפני חברו לנבחרת מוריי רוז (17:21.7 דקות) וג'ורג' ברין מארצות הברית (17:30.6 דקות). מדליות ארד במשחה ל-400 מטר חופשי בתוצאה של 4:21.8 דקות, אחרי מוריי רוז שקבע שיא אולימפי חדש של 4:18.3 דקות, וצויושי יאמאנקה מיפן (4:21.4 דקות) ובמשחה שליחים 4x200 מטר חופשי, ביחד עם דייוויד דיקסון, ג'ון דוויט ומוריי רוז בתוצאה של 8:13.8 דקות, אחרי ארצות הברית שקבעה שיא עולם חדש של 8:10.2 דקות ויפן (8:13.2 דקות). כשחיין אחרון הוא קבע ב"זינוק שליחים" תוצאה של 2:01.3 דקות, התוצאה השנייה בטיבה בתחרות.
לאחר המשחקים האולימפיים קיבל קונרדס מלגת שחייה באוניברסיטת דרום קליפורניה שם קיבל תואר בשיווק.
במבחנים האוסטרלים לאולימפיאדת טוקיו (1964) הצליח קונרדס להתברג רק למשחה שליחים 4x200 מטר חופשי. במשחקים עצמם הוא השתתף רק בשלב המוקדמות. בסופו של דבר הרביעייה האוסטרלית סיימה במקום הרביעי במשחה הגמר.
לאחר שפרש משחייה תחרותית החל לאמן שחייה. בהמשך הוא ניהל את חברת לוראל באזור אוסטרלאסיה.
קונרדס פרסם בתוכנית טלוויזיה באוסטרליה, את התמודדותו עם מחלה ממנה הוא סבל, הפרעה דו־קוטבית, על מנת לעורר מודעות ציבורית.
בשנת 1984, נגנבה מביתו שבמלבורן, מדליית הזהב שלו. המדליה נמצאה לאחר 25 שנה, לאחר שאישה שרכשה אותה ניסתה למכור אותה. המדליות ניתנו לתצוגה בהשאלה למוזיאון הספורט הלאומי שבמלבורן. בשנת 2011 החליט למכור את אוסף המדליות שלו ואת המזכרות שלו.
קונרדס ניהל את המיזם על הזכות לארח את המשחקים האולימפיים בעיר סידני.
נפטר ב-25 באפריל 2021.
תארים והישגים

במהלך הקריירה שלו, קבע קונרדס, 26 שיאי עולם חדשים, במשחים ל-200 מטר חופשי, ל-400 מטר חופשי, ל-800 מטר חופשי ול-1500 מטר חופשי.
בשנת 1959 זכה קונרדס בפרס "הלמס", פרס שנתי הניתן לספורטאי המצטיין מאוסטרלאסיה.
בשנת 1971 זכה קונרדס להכלל בהיכל התהילה הבינלאומי של השחייה.
ראו גם

מדיה וקבצים בנושא  בוויקישיתוף
התפתחות שיא העולם במשחה ל-200 מטר חופשי
התפתחות שיא העולם במשחה ל-400 מטר חופשי
התפתחות שיא העולם במשחה ל-800 מטר חופשי
התפתחות שיא העולם במשחה ל-1500 מטר חופשי
הערות שוליים

↑  ג'ון קונרדס באתר International Swimming Hall Of Fame (באנגלית)
| --- | --- |
בקרת זהויות :  NLA: 60478219  VIAF: 4983150749011416420009   WorldCat (עם VIAF): 4983150749011416420009
גביע ברית המועצות בכדורסל

| --- | --- |
 ענף:  כדורסל
 תאריך ייסוד:  1949
 תאריך פירוק:  1987
 ארגון מפעיל:  התאחדות הכדורסל הסובייטית
 מדינות משתתפות:  ברית המועצות ברית המועצות
 יבשת:  אירופה
 זוכה אחרון/נה:  ספרטק לנינגרד (1987)
 הכי הרבה זכיות:  דינמו טביליסי, צסקא מוסקבה (3 זכיות כל אחת)
 מפעל מקביל:  אליפות ברית המועצות בכדורסל גברים
 
גביע ברית המועצות בכדורסל (ברוסית: Кубок СССР по баскетболу) היה טורניר הכרעה בין קבוצות הכדורסל לגברים שנערך לראשונה ב-1949 ולאחרונה ב-1987. באופן סדיר הטורניר התקיים רק ב-5 שנים הראשונות. בשנות ה-60 וה-70 היו ניסיונות לחדש את הטורניר, אך ללא הצלחה יתרה.
בשנת 1978 נערך בשיטת בתים. לא נערך משחק גמר אלא טורניר בין 4 קבוצות.
בשנות ה-80 התקיים בתקופה בין העונות הסדירות ולכן חשיבותו הייתה נמוכה.
מחזיקות הגביע

| שנה | זוכה | תוצאה | סגנית |
| --- | --- | --- | --- |
| 1949 | דינמו טביליסי | 24 - 19 | דינמו ריגה |
| 1950 | דינמו טביליסי | 49 - 36 | דינמו מוסקבה |
| 1951 | נבחרת גאורגיה | 37 - 28 | בב"ס מוסקבה |
| 1952 | דינמו ריגה | 53 - 44 | בב"ס מוסקבה |
| 1953 | ז'לגיריס | 55 - 41 | דינמו טביליסי |
| 1969 | דינמו טביליסי | 88 - 78 | סטרויטל קייב |
| 1972 | צסק"א מוסקבה | 79 - 81, 100 - 72, 98 - 76 | סטרויטל קייב |
| 1973 | צסק"א מוסקבה | 75 - 67, 77 - 78 | דינמו טביליסי |
| 1978 | ספרטק לנינגרד | לא נערך משחק גמר | קאלב טאלין |
| 1982 | צסק"א מוסקבה |  |  |
| 1987 | ספרטק לנינגרד |  |  |
ראו גם

הגביע הרוסי בכדורסל
ערך זה הוא קצרמרבנושא כדורסל. אתם מוזמנים לתרום לוויקיפדיה ו.
ג'רג'י מרקוביץ'

| --- | --- |
אין תמונה חופשית
 לידה:  22 בנובמבר 1919 שארבוגארד, הונגריה 
 פטירה:  7 במרץ 1985 (בגיל 65) בודפשט, הרפובליקה העממית ההונגרית 
 מדינה:  הונגריה 
 מקום קבורה:  בית הקברות פרקשרטי בבודפשט 
 השכלה:  אוניברסיטת אטווש לוראנד (1952) 
 
ג'רג'י מרקוביץ, (בהונגרית: Markovits Györgyi; שארבוגארד, 22 בנובמבר 1919 – בודפשט, 7 במרץ 1985) הייתה היסטוריונית ספרות יהודייה-הונגרייה, דוקטור לספרות (1972), אחותם של מיקלוש מרקוש (1924–2000), במאי קולנוע, תסריטאי, ושל פאל מרקוביץ' (1917–2010), וטרינר, חוקר.
ביוגרפיה

ג'רג'י מרקוביץ' נולדה במשפחה יהודית כצאצא השני (אחרי אחיה הגדול פאל) של אהרון מרקוביץ' (1885–1944) וארז'בט דויטש (1891–1944). הם היו שלושה אחים. היא סיימה את לימודיה ב"בית הספר לנשים ארז'בט" בבודפשט (1936), לאחר מכן למדה תפירה וסיימה בית ספר מקצועי לקוסמטיקה. במהלך מלחמת העולם השנייה נישאה לפאל ליבליך, שנעצר על ידי הגסטפו ב-1944 ולא נראה עוד. הוריה גורשו לאושוויץ בקיץ 1944, ממנה לא שבו. היא התגוררה בטימישוארה מ-1945 עד 1946 ולאחר מכן עבדה כמנהלת בחברת תעשיית הנפט ההונגרית-סובייטית עד 1949. בשנת 1947 התחתנה עם המהנדס יאנוש קוציהה, שהיה מזכיר המפלגה בספרייה הלאומית על שם סצ'ני (OSZK). בין השנים 1949–1957 הייתה הספרנית של ה-OSZK ובין 1957 עד 1983 הייתה ראש "מאגר הפרסומים הנעולים". בשנת 1952, קיבלה תעודת הוראה בהונגרית-צרפתית בפקולטה לבלשנות וספרות של אוניברסיטת אטווש לוראנד. בשנת 1972, בתזה שלה "הפרקים על תולדות הצנזורה בהונגריה, המאבק של העיתונות והספרות המתקדמת למען חופש העיתונות 1919–1944" היא קיבלה את התואר דוקטור בספרות.
ילדיה הם מורים: ז'וז'אנה קוציהה (1955–) ומיקלוש קוציהה (1957–).
עבודותיה העיקריות

גיהנום הונגרי: בראי הפרסומים האסורים והנרדפים של הטרור הלבן בהונגריה (עורך, בודפשט, 1964)
שירה נרדפת. כרכים אסורים, מוחרמים, נתבעים, פרוזה ושירה בעידן מיקלוש הורטי (בודפשט, 1964)
בצל הצנזורה. אוסף מסמכים (עם ארון טוביאס, בודפשט, 1966)
"אני אוסר על הפצתו!". (העיתונות הנרדפת של התקופה שבין שתי מלחמות העולם) (בודפשט, 1970)
"המילים נשארות". ביבליוגרפיה של הספרות על תנועות התנגדות אירופיות (אגר, 1975)
טקסטים ששחזרו הביתה. כתבים אנטי-פשיסטים של מהגרים הונגרים. 1919-1945 (בודפשט, 1975)
"כל עוד לבנו פועם" מבחר מהספרות הסוציאליסטית 1932–1944 (בודפשט, 1975)
מאבקם של סופרים הונגרים נגד הצנזורה (1919-1944) (בודפשט 1985)
פרסים וההוקרה

מסדר הצטיינות דרגת זהב (1979)
למען תרבות סוציאליסטית (1983)
לקריאה נוספת

Somogyi Pálné. "Markovits Györgyi" (PDF).
Magyar életrajzi lexikon IV: 1978–1991 (A–Z). Főszerk. Kenyeres Ágnes. Budapest: Akadémiai. 1994. ISBN 963-05-6422-X
Magyar irodalmi lexikon I–III. Főszerk. Benedek Marcell. Budapest: Akadémiai. 1963–1965.
Kozák Péter. "Markovits Györgyi". nevpont.hu.
"Visszaemlékezés - Markovits Pál" (centropa.org).
הערות שוליים

↑  "Gyászjelentése (1985)".
↑  Iskolai értesítők, Budapest - Magy. kir. állami Erzsébet nőiskola, Budapest, 1936
↑  Művelődési közlöny, 1979. december 15. (23. évfolyam, 24. szám)
↑  Művelődési közlöny, 1983. október 5. (27. évfolyam, 19. szám)
| --- | --- |
בקרת זהויות :  NLI: 987007376002005171  PLWABN: 9810648144505606  BIBSYS: 98026680  GND: 1159212317  ISNI: 0000 0000 8013 5378  LCCN: n85191267  NTA: 130116912  VIAF: 301088038   WorldCat (עם VIAF): 301088038
גלגל ניפקוב

גלגל ניפקו
גלגל ניפקוב או דיסק ניפקוב (מאנגלית: Nipkow disk) הוא מכשיר מכני היוצר דימוי תמונה, באמצעות יצירת נקודות אור בתנועה מהירה העוברות את סף מספר התמונות הנקלטות בעין מידי פרק זמן קצוב. יש המחשיבים את המכשיר כמסך הטלוויזיה הראשון. הגלגל נקרא על שם ממציאו פאול גוטליב ניפקוב.
רקע

בשנת 1883 בערב חג המולד על פי הסיפור המקובל, שהה פאול גוטליב ניפקוב לבדו בביתו, והביט במנורת שמן דולקת. כשראה את הלהבה מרצדת לסירוגין מבעד לחרירים, עלה במוחו הרעיון לנצל את העניין ליצירת מכשיר אשר ישתמש בתכונה זו ליצירת תמונה. ניפקוב שירטט את מבנה המכשיר אך מעולם לא יישם אותו בפועל. הוא רשם עליו פטנט אשר היה בתוקף ל-15 שנים, ומשפג תוקפו מימשו רבים את רעיונו בהצלחה. היו שראו ב"גלגל ניפקוב" את מסך הטלוויזיה הראשון, שכן כל טכנולוגיות המסכים הבאות (LCD פלזמה) פועלות באמצעות עקרונות דומים: נקודה הנעה במהירות על-פני מסך ומתוך כך נוצרת תמונה.
תיאור המתקן

גלגל ניפקוב מורכב בבסיסו מדיסקה שטוחה המחוברת אל מנוע אלקטרוני המסובב אותה במהירות. הדיסקה נקובה בחורים היוצאים ממרכזה וממשיכים בצורה ספירלית אל חלקה החיצוני.
מצדה הפנימי (הבלתי נראה לעיני הצופה) של הדיסקה קיימת נורה חשמלית אשר עוצמתה ניתנת לכוונון, ובינה לגלגל ניתן להכניס שקפים. הצופה מביט מתוך מסגרת אל צדה החיצוני של הדיסקה, ובעת סיבובה תראה לפניו מעין תמונה המורכבת מקווים מאוזנים ומעוגלים קמעה (בשל סיבוב הדיסקה).
במידה ויוכנס שקף אל צדה האחר של הדסקה תתקבל השתקפות של תוכן השקף בעיני הצופה. ניתן גם להוסיף ממד חזותי נוסף באמצעות שינויים מחושבים בעוצמת מקור האור - הנורה.
ראו גם

טלוויזיה
צג
ג'רדיני נקסוס

| --- | --- |
סמל ג'רדיני נקסוססמל ג'רדיני נקסוס

פנורמה של מפרץ ג'רדיני נקסוס
 מדינה:  איטליה איטליה
 מחוז:  סיציליה סיציליה
 תאריך ייסוד:  734 לפנה"ס
 שטח:  5.29 קמ"ר
 גובה:  8 מטרים
 אוכלוסייה:  ‏
  ‑ בעיר:  9,231 (1 בינואר 2023)
  ‑ צפיפות:  762 נפש לקמ"ר (2017)
 קואורדינטות:  37°50′00″N 15°16′00″E﻿ / ﻿37.833333333333°N 15.266666666667°E﻿ / 37.833333333333; 15.266666666667 
 אזור זמן:  UTC +1
 https://www.comune.giardini-naxos.me.it
  מפת מיקום  מפה מפורטת   (למפת איטליה מוגדלת) בארי נאפולי בולוניה רומא מילאנו טורינו קליארי פלרמו פירנצה ונציה קטנזארו סיציליה סרדיניה קור. צרפת שווייץ אוסטריה סלובניה הונגריה קרואטיה בוסניה והרצגובינה  מ. תוניסיה אלג'יריה הים האדריאטי  הים הטירני הים הליגורי  הים התיכוןג'רדיני נקסוס(למפת איטליה רגילה) בארי נאפולי בולוניה רומא מילאנו טורינו קליארי פלרמו פירנצה ונציה קטנזארו סיציליה סרדיניה קור. צרפת שווייץ אוסטריה סלובניה הונגריה קרואטיה בוסניה והרצגובינה  מ. תוניסיה אלג'יריה הים האדריאטי  הים הטירני הים הליגורי  הים התיכוןג'רדיני נקסוס(למפת סיציליה רגילה) פלרמו קטניה מסינה סירקוזה מרסלה ג'לה רגוזה טרפאני קלטניסטה אטנה ק. מלטה הים היוני  הים הטירני הים התיכוןג'רדיני נקסוס(למפת סיציליה מוגדלת) פלרמו קטניה מסינה סירקוזה מרסלה ג'לה רגוזה טרפאני קלטניסטה אטנה ק. מלטה הים היוני  הים הטירני הים התיכוןג'רדיני נקסוס  he tabBackground:;tabBorder:#aaa;defaultTab:0;
שער ובו שם העיר ביוונית
חוף סן ג'ובאני בעיירה
ג'רדיני נקסוס (באיטלקית: Giardini Naxos, בסיציליאנית: Giaddina) היא קומונה ועיירה בת 9,325 תושבים (נכון ל-31 בדצמבר 2017) בחוף המזרחי של סיציליה שבאיטליה. העיר נמצאת בנפת מסינה, בערך בחצי הדרך ממסינה לקטניה. העיר היא יעד תיירותי פופולרי. קרוב לעיר נמצא הר הגעש אטנה והעיר שוכנת על חוף הים היוני.
היישוב המקורי הוקם על ידי יוונים במאה ה-8 לפנה"ס והיה קרוי נקסוס. היישוב שהוקם על חורבותיו היה קרוי ג'רדיני, אבל בלחץ של ארגון מקומי הוחלט ב-1978 להוסיף את הסיומת נקסוס על מנת להנציח את המושבה היוונית העתיקה. היישוב הפכה קומונה עצמאית מטאורמינה ב-1847.
גאוגרפיה

שטחה של העיירה הוא בצורת רצועה ארוכה לאורך חוף הים היוני שצורתה כמעט מלבנית. היא גובלת מצפון וממערב בקומונה טאורמינה, במזרח עם הים היוני בדרום מפריד הנהר אלקנטרה בינה לבין הקומונה קלאטאביאנו (Calatabiano) שבנפת קטניה.
גובה מרכז העיירה נע בין 5 ל-39 מטרים מעל פני הים. הנקודה הגבוהה ביותר בקומונה היא בגובה 210 מטרים מעל פני הים ברובע מסטריסה (quartiere Mastrissa).
גאוגרפיה > אקלים

החורף באזור נוח כשהטמפרטורה הממוצעת היא סביב 12°C. בדצמבר יש ימי שמש רבים ובינואר-פברואר, שהם חודשים קרירים יחסית, הטמפרטורה הממוצעת היא סביב 10°C. לעיתים רחוקות יורדת הטמפרטורה מתחת לנקודת הקפאון. בחודשי חורף אלו יורדים מעט משקעים. שלג או כפור הם תופעות נדירות.
באביב מתחילה מוקדם הפריחה. השמים בדרך כלל בהירים, והטמפרטורות מטפסות עד לממוצע של 18°C.
הקיץ מתחיל ביוני כשהטמפרטורות המקסימליות הן ביולי-אוגוסט, כשהממוצע הוא 28°C. בספטמבר הטמפרטורות יורדות משמעותית.
הסתיו דומה לאביב, אם כי הוא גשום יותר, כשהטמפרטורה הממוצעת היא 18°C.
היסטוריה

בשנת 734 לפני הספירה הקימו מתיישבים מכלקיס בכף שיזו (Capo Schisò), שבמיקום הנוכחי של ג'רדיני-נקסוס, את מה שנחשב במשך זמן רב ליישוב היווני הראשון בסיציליה. נקסוס, שמה של מושבה החדשה, הנציח את נקסוס האי שבאותו שם בים האגאי. אף על פי שהוא נותר מרכז בגודל צנוע, הוא שמר על ערכו הסמלי, שכן מזבח הוקם לכבוד אפולו ארכגטס (ראש הייסוד), אל המושבות היווניות, והיה נקודת המוצא לשגרירים היוונים שחזרו לארץ האם. מנקסוס יצאו מתיישבים שהקימו ב-730 לפנה"ס את קטניה ולנטיני, וקרוב לוודאי את מסינה ב-728.
העיר הוכנעה על ידי היפוקרטס שליט גלה במאה החמישית לפנה"ס. במהלך המלחמה הפלופונסית התייצבה נקסוס לצד אתונה העתיקה, אך כאשר בשנת 413 לפני הספירה נכשל מסע המלחמה האתונאי לסיציליה, כבש דיוניסיוס הראשון טיראן סירקוסאי את העיר והחריב אותה עד היסוד. במקום נבנתה העיר טאורמיניון (כיום טאורמינה) על הגבעה שמעל. הטריטוריה של נקסוס הוענקה לסיצילים והתושבים נמכרו כעבדים.
השם נקסוס נמשך לאורך זמן גם בתקופה הרומית, ובאיטינראריום אנטונינוס של המאה ה-3 לספירה הוא מוזכר כמקום להחלפת סוסים בדרך הקונסולרית לכיוון סירקוזה. בתקופה הביזנטית הוקם יישוב קטן על שרידי המושבה היוונית, שהפך לנמל האסטרטגי של טאורמינה הסמוכה. תקופת השלטון הערבי סיציליה הותירה כמה שמות מקומות שמקורם בערבית כמו זה של הנהר אלקנטרה הסמוך או כף שיסו.
במהלך המאה החמש עשרה התפשט באזור הכפרי הסמוך לעיירה גידול קני סוכר. ב-1544, בעקבות הפשיטות של שודדי הים הברברים בפיקודו של ח'יר א-דין, הוקמו כמה מבני הגנה. אלו כללו את מבצר שיזו (Castello di Schisò) שנבנה מחדש על חורבות מבצר קדום מהמאה ה-13, ומגדל ויניאצה (Torre Vignazza). האחרון הוא מגדל שמירה מרובע ששימש לתצפיות בחוף דרומית למבצר שיזו; אם היו רואים ספינות פירטיות כלשהן, התצפיתנים בתוך המגדל יכלו להתריע על תושבי הכפר ומגדלי השמירה הסמוכים על ידי שליחת אותות עשן. מגדל ויניאצה ממוקם באזור רקנאטי בג'רדיני נקסוס. בשנת 1719, עקב מספר התושבים הגדל והולך, הוקמה קהילת דתית, על שם מריה סנטיסימה דלה רקומנדנטה (מריה המבורכת המומלצת).
החל מ-1 בינואר 1847 זכתה העיירה לאוטונומיה מטאורמינה, שלה הייתה כפופה עד אז, ובאוגוסט 1860, עם סיום שחרור סיציליה, עזב ג'וזפה גריבלדי את המפרץ עם כוחותיו כדי לפנות לחופי קלבריה.
משנת 800 ואילך התפתחו בשטח היישוב, בנוסף לדייג, פעילויות הקשורות לחקלאות, בעיקר הדרים, ברזל יצוק ומלאכות קרמיקה.
בעשורים האחרונים פעילויות אלה נעלמו כמעט לחלוטין ונעשו ניסיונות להמיר את כלכלת המדינה לתיירות כמקור הפרנסה העיקרי, בניית מתקני אירוח וניצול הייעוד התיירותי של החוף. ג'רדיני-נקסוס היא כיום, יחד עם טאורמינה ולטויאני, רצף של יישובים שהם אחד מאתרי הנופש הפופולריים ביותר במזרח סיציליה.
כלכלה

לפני תחילת שנות השבעים היה ג'רדיני נקסוס כפר דייגים שקט. כעת זהו יעד תיירותי, האטרקציות שלו כוללות חופים, הנוף הפנורמי של המפרץ והגבעות שמסביב, ונמל הדייגים הקטן שלו. אלו מושכים אליו מבקרים זרים ואיטלקים כאחד, שרבים מהם בעלי מגורי קיץ בקומונה. לאורך חוף הים יש בתי מלון רבים, בתי הארחה קטנים יותר, פאבים, מסעדות ופיצריות.
העיירה טאורמינה שוכנת בגבעות שמעל ג'רדיני נקסוס וניתן להגיע אליה בקלות באמצעות רכב ואוטובוס. בג'רדיני נקסוס יש גם כמה כנסיות ופארק ארכאולוגי. במוזיאון נקסוס יש ממצאים מהפארק הארכאולוגי האזורי של המושבה היוונית, כולל מספר גדול של כלי חרס בעבודת יד.
הערות שוליים

↑  Museo » Turismo, www.comune.giardini-naxos.me.it (באיטלקית)
↑  Archaeological Museum of Giardini Naxos in Sicily, My Guide Sicily (באנגלית)
| --- | --- |
בקרת זהויות :  NLI: 987007562646105171  GND: 4313591-2  LCCN: n88164336  VIAF: 156046784   WorldCat (עם VIAF): 156046784
גובה

ערך זה עוסק במרחק אנכי. אם התכוונתם למשמעות אחרת, ראו .
בגאומטריה תלת־ממדית, גובה (height) הוא אחד משלושת ממדי המרחב, יחד עם אורך ורוחב, כפי שמודגם בתיבה שבאיור
ציון מקום גובה פני הים בדרך ירושלים–יריחו
גובה הוא מידתו של מרחק אנכי של עצם מנקודת ייחוס מסוימת. גובה נמדד ביחידות מידה לאורך, כגון מטר. שתי נקודות ייחוס נפוצות למדידת גובה:
התנשאות – גובה של עצם ממישור כלשהו שהעצם נמצא עליו, למשל גובה של בניין מהקרקע שעליה הוא בנוי או גובהו של אדם מכפות רגליו ועד לראשו, שהוא למעשה גובהו מהרצפה שעליה הוא עומד.
גובה מעל פני הים או גובה מתחת פני הים – משמש לציון גובהם של עצמים על פני כדור הארץ, כגון הרים או יישובים.
יש להבחין בין גובהו העצמי של העצם ובין הגובה שבו הוא נמצא. בהתאם לכך משתנה גם נקודת הייחוס המשמשת לציון הגובה. כאשר מציינים שגובה המטוס הוא 10 מטרים, הכוונה היא למרחק האנכי בין הנקודה הנמוכה ביותר על פני המטוס, לבין הנקודה הגבוהה ביותר על פניו. נקודת ייחוס נוחה לצורך זה היא המשטח עליו המטוס חונה. כאשר מציינים שהמטוס טס בגובה 10,000 מטרים, הכוונה היא לגובה שבו הוא נמצא מעל פני הים. כדי לצין התייחסות לגובה שאינו עצמי משתמשים ברום. במקרים רבים, הרום מצין גובה שאינו עצמי, וביחס לפני הים.
גובה משמש פעמים רבות למדידת שיאים ולקביעתם: האדם הגבוה ביותר, הבניין הגבוה ביותר, ההר הגבוה ביותר, המטוס שטס בגובה הרב ביותר וכדומה.
מדידת גובהו של עצם בתנאים מסוימים אינה מבטיחה שהגובה יישמר בכל סביבה שהיא, או במילים אחרות, גובה אינו בהכרח ערך אבסולוטי אלא תלוי בסביבתו. דוגמה נפוצה היא מדידת גובהו של האדם: גובהו של אדם הנמדד בגובה פני הים יהיה קטן מגובהו של אותו אדם אם יימדד בסביבה חסרת כוח משיכה, בחלל למשל. את ההבדל בגבהים הנמדדים ניתן לראות כאשר מודדים את אותו אדם בעמידה ובשכיבה, והתוצאות שיתקבלו יהיו שונות.
ראו גם

קו גובה
גובה האדם
הערות שוליים

↑  הרצאה מצולמת של אוניברסיטת MIT המציגה ניסוי למדידת גובה האדם בשכיבה ובעמידה, יו טיוב
| --- | --- |
בקרת זהויות :  GND: 4229619-5  LNB: 000176499
ג'יי דילה

| --- | --- |
ג'יי דילה, 2005
ג'יי דילה, 2005
 לידה:  7 בפברואר 1974 דטרויט, ארצות הברית 
 פטירה:  10 בפברואר 2006 (בגיל 32) לוס אנג'לס, ארצות הברית 
 שם במה:  J Dilla 
 מקום קבורה:  פורסט לאון ממוריאל פארק 
 מוקד פעילות:  דטרויט, מישיגן, ארצות הברית
 תקופת הפעילות:  1993–2006 (כ־13 שנים)
 מקום לימודים:  תיכון פרשינג 
 עיסוק:  זמר
 סוגה:  ראפ, היפ-הופ
 שפה מועדפת:  אנגלית 
 כלי נגינה:  צ'לו, קלידים מוזיקליים, כלי הקשה 
 חברת תקליטים:  Delicious Vinyl, BBE, Pay Jay Productions, MCA, Stones Throw, Bling 47
 שיתופי פעולה בולטים:  סלאם וילג', קומון, קווסטלאב, Soulquarians, מאדליב, א טרייב קולד קווסט, פרנק אן דאנק, בלאק מילק, דה לה סול, פאט קט, אריקה באדו, באסטה ריימס, דה פארסייד, אם אף דום, מוס דף, אריקה באדו, ג'נט ג'קסון, ג'יי אלקטרוניקה, דה רוטס
 j-dilla.com
 פרופיל ב-IMDb
 
ג'יימס דוויט יאנסי (באנגלית: James Dewitt Yancey‏; 7 בפברואר 1974 – 10 בפברואר 2006), הידוע גם תחת שמות הבמה: ג'יי דילה (J Dilla) וג'יי די (Jay Dee), היה ראפר ומפיק מוזיקלי אמריקאי. על פי ההספד שנכתב לו באתר NPR.org, הוא "היה אחד מאומני ההיפ הופ שהשפיעו הכי הרבה על תעשיית המוזיקה, שעבד עם אומנים ידועים, כמו: א טרייב קולד קווסט, דה לה סול, באסטה ריימס, אריקה באדו, אם אף דום, דה פארסייד וקומון". ג'יימס נפטר ב-2006 ממחלת הזאבת.
ביוגרפיה > תחילת חייו

ג'יימס יאנסי היה האח הבכור בין ארבעה אחים. אחיו הקטן, ג'ון, גם עסק במוזיקה וכונה תחת שם הבמה אילה ג'יי. ג'יימס פיתח ידע מוזיקלי רחב מההורים שלו (אמו הייתה זמרת אופרה ואביו היה בסיסט ג'אז). לצד מגוון רחב של ז'אנרים מוזיקליים, ג'יימס פיתח תשוקה למוזיקת ההיפ הופ. לאחר שעבר מהתיכון הטכני לחלל ולתעופה דייוויס לתיכון פרשינג שבדטרויט, הוא פגש את חבריו לכיתה, T3 ו-Baatin, הוא נהיה חבר שלהם בעקבות האהבה המשותפת לבאטל ראפ. השלושה הקימו מאוחר יותר את הרכב הראפ סלאם וילג'.
ביוגרפיה > 1992 – 1997: תחילת הקריירה

ב-1992 ג'יימס פגש את אמפ פידלר, שהתרשם ממה שג'יימס יכול לעשות עם כלים מאוד מצומצמים. אמפ פידלר נתן לג'יימס להשתמש במכשיר ה-MPC (כלי נגינה אלקטרוני) שלו, שבו הוא למד להשתמש במהירות. ב-1995 ג'יימס והראפר פאט קט הקימו את ההרכב 1st Down, ההרכב חתם בחברת התקליטים פיידיי רקורדס; אך לאחר שהוציאו שיר אחד, בשם "A Day Wit' The Homies", חברת התקליטים חזרה בה מהחוזה שחתמו. באותה השנה ג'יימס הפיק גם את רוב השירים מהאלבום "Labcabincalifornia" של דה פארסייד.
ב-1996 ג'יימס הפיק את המיני אלבום "Yester Years" של ההרכב 5 אלמנץ (שכולל את הראפרים: פרוף, Thyme ו-Mudd). באותה השנה הוא הקים יחד עם T3 ו-Baatin את ההרכב סלאם וילג' והם הקליטו יחד את אלבום הבכורה שלהם, שנקרא "Fan-Tas-Tic (Vol. 1)", באולפן הביתי של ג'יימס. האלבום יצא לאור ב-1997 ובמהרה הפך להיות פופולרי בקרב מעריצי היפ הופ מדטרויט, כמו כן האלבום תפס את תשומת הלב של המפיק והראפר קיו-טיפ, שהכתיר את ההרכב כיורשים של א טרייב קולד קווסט. אולם בראיונות שנערכו עם ג'יימס, הוא ציין שהוא לא חש בנוח עם ההשוואה בין שני ההרכבים.